CELEX: 32013D0506
Language: sl
Date: 2013-10-01 00:00:00
Title: 2013/506/EU: Izvedbeni sklep Komisije z dne 1. oktobra 2013 o finančnem prispevku Evropske unije za nacionalne programe 9 držav članic (Belgije, Estonije, Irske, Grčije, Francije, Cipra, Nizozemske, Poljske in Portugalske) za zbiranje, upravljanje in uporabo podatkov v sektorju ribištva za leto 2013 (notificirano pod dokumentarno številko C(2013) 6255)

17.10.2013   
            
            
               SL
            
            
               Uradni list Evropske unije
            
            
               L 276/5
            
         IZVEDBENI SKLEP KOMISIJE
   z dne 1. oktobra 2013
   o finančnem prispevku Evropske unije za nacionalne programe 9 držav članic (Belgije, Estonije, Irske, Grčije, Francije, Cipra, Nizozemske, Poljske in Portugalske) za zbiranje, upravljanje in uporabo podatkov v sektorju ribištva za leto 2013
   (notificirano pod dokumentarno številko C(2013) 6255)
   (Besedilo v angleškem, estonskem, francoskem, grškem, nizozemskem, poljskem in portugalskem jeziku je edino verodostojno)
   (2013/506/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 861/2006 z dne 22. maja 2006 o vzpostavitvi finančnih ukrepov Skupnosti za izvajanje skupne ribiške politike in na področju pomorskega prava (1) ter zlasti člena 24(1) Uredbe,
   ob upoštevanju naslednjega:
   
               (1)
            
            
               Uredba (ES) št. 861/2006 določa pogoje, pod katerimi lahko države članice prejmejo prispevek Evropske unije za izdatke, ki so nastali z izvajanjem njihovih nacionalnih programov za zbiranje in upravljanje podatkov.
            
         
               (2)
            
            
               Navedeni programi bi morali biti sestavljeni v skladu z Uredbo Sveta (ES) št. 199/2008 z dne 25. februarja 2008 o vzpostavitvi okvira Skupnosti za zbiranje, upravljanje in uporabo podatkov v sektorju ribištva in podporo znanstvenemu svetovanju v zvezi s skupno ribiško politiko (2) ter Uredbo Komisije (ES) št. 665/2008 (3).
            
         
               (3)
            
            
               Bolgarija, Danska, Nemčija, Italija, Latvija, Litva, Malta, Romunija, Slovenija, Finska in Švedska niso spremenile svojih nacionalnih programov za obdobje 2011–2013 v zvezi z letom 2013. Komisija bo z izvedbenim sklepom Komisije, ki je v postopku sprejetja, odločila o prispevku za navedene nacionalne programe za leto 2013.
            
         
               (4)
            
            
               Belgija, Estonija, Irska, Grčija, Francija, Ciper, Nizozemska, Poljska in Portugalska so predložili nacionalne programe za zbiranje, upravljanje in uporabo podatkov v sektorju ribištva za obdobje 2011–2013, kakor je določeno v členu 4(4) in (5) Uredbe (ES) št. 199/2008. Navedeni programi so bili v letu 2011 odobreni v skladu s členom 6(3) Uredbe (ES) št. 199/2008.
            
         
               (5)
            
            
               Irska je predložila spremembe svojega nacionalnega programa v zvezi z letom 2013 v skladu s členom 5(2) Uredbe (ES) št. 199/2008. Komisija je leta 2013 te spremembe sprejela v skladu s členom 6(3) Uredbe (ES) št. 199/2008.
            
         
               (6)
            
            
               Navedene države članice so predložile letne proračunske napovedi za leto 2013 v skladu s členom 2(2) Uredbe Komisije (ES) št. 1078/2008 z dne 3. novembra 2008 o določitvi podrobnih pravil za izvajanje Uredbe Sveta (ES) št. 861/2006 glede izdatkov držav članic za zbiranje in upravljanje osnovnih ribolovnih podatkov (4). Komisija je ovrednotila letne proračunske napovedi držav članic v skladu s členom 4 Uredbe (ES) št. 1078/2008, pri čemer je upoštevala odobrene nacionalne programe.
            
         
               (7)
            
            
               Člen 5 Uredbe (ES) št. 1078/2008 določa, da Komisija odobri letno proračunsko napoved in sprejme odločitev o letnem finančnem prispevku Unije za vsak nacionalni program v skladu s postopkom iz člena 24 Uredbe (ES) št. 861/2006 in na podlagi rezultata vrednotenja letnih proračunskih napovedi iz člena 4 Uredbe (ES) št. 1078/2008.
            
         
               (8)
            
            
               Člen 24(3)(b) Uredbe (ES) št. 861/2006 določa, da se s sklepom Komisije določi višina finančnega prispevka. Člen 16 navedene uredbe določa, da finančni ukrepi Unije na področju zbiranja osnovnih podatkov ne smejo presegati 50 % izdatkov držav članic, nastalih pri izvajanju programa zbiranja, upravljanja in uporabe podatkov v sektorju ribištva.
            
         
               (9)
            
            
               Ta sklep je sklep o financiranju v smislu člena 84(2) Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije (5).
            
         
               (10)
            
            
               Ukrepi iz tega sklepa so v skladu z mnenjem Odbora za ribištvo in ribogojstvo –
            
         SPREJELA NASLEDNJI SKLEP:
   Člen 1
   Največji skupni zneski finančnega prispevka Unije, ki se dodelijo vsaki državi članici za zbiranje, upravljanje in uporabo podatkov v sektorju ribištva za leto 2013, ter višina finančnega prispevka Unije so določeni v Prilogi.
   Člen 2
   Ta sklep je naslovljen na Kraljevino Belgijo, Republiko Estonijo, Irsko, Helensko republiko, Francosko republiko, Republiko Ciper, Kraljevino Nizozemsko, Republiko Poljsko in Portugalsko republiko.
   
      V Bruslju, 1. oktobra 2013
      
         
            Za Komisijo
         
         Maria DAMANAKI
         
            Članica Komisije
         
      
   
   
      (1)  UL L 160, 14.6.2006, str. 1.
   
      (2)  UL L 60, 5.3.2008, str. 1.
   
      (3)  UL L 186, 15.7.2008, str. 3.
   
      (4)  UL L 295, 4.11.2008, str. 24.
   
      (5)  UL L 298, 26.10.2012, str. 1.
   
      PRILOGA
      
         NACIONALNI PROGRAMI 2011–2013
      
      
         UPRAVIČENI IZDATKI IN NAJVIŠJI PRISPEVEK UNIJE ZA LETO 2013
      
      
                  (EUR)
               
            
                  Država članica
               
               
                  Upravičeni izdatki
               
               
                  Najvišji prispevek Unije
                  (v višini 50 %)
               
            
                  Belgija
               
               
                  1 908 116,52
               
               
                  954 058,26
               
            
                  Estonija
               
               
                  419 817,33
               
               
                  209 908,67
               
            
                  Irska
               
               
                  6 789 727,28
               
               
                  3 394 863,64
               
            
                  Grčija
               
               
                  3 746 777,00
               
               
                  1 873 388,50
               
            
                  Francija
               
               
                  13 156 764,55
               
               
                  6 578 382,28
               
            
                  Ciper
               
               
                  210 953,08
               
               
                  105 476,54
               
            
                  Nizozemska
               
               
                  5 068 872,00
               
               
                  2 534 436,00
               
            
                  Poljska
               
               
                  835 480,23
               
               
                  417 740,11
               
            
                  Portugalska
               
               
                  2 847 270,00
               
               
                  1 423 635,00
               
            
                  Skupaj
               
               
                  34 983 777,99
               
               
                  17 491 888,99